Hrund , Þór og Páll sigurvegarar U - 2000 mótsins U - 2000 mót Taflfélags Reykjavíkur kláraðist í gærkvöldi – mjög skemmtilegt mót sem er komið til að vera . Lokaumferðin var ótrúlega jöfn þar sem fimm keppendur gátu unnið mótið . Tinna Kristín Finnbogadóttir lék því miður af sér manni í upphafi skákarinnar gegn Páli Snædal Andrasyni á fyrsta borði og því varð sú viðureign aldrei spennandi . Næst með 5 vinninga voru Tinna Kristín , Lisseth Mendez Acevedo , Jóhanna Björg Jóhannsdóttir , Agnar Darri Lárusson , Sigurjón Haraldsson , Loftur Baldvinsson og Haraldur Haraldsson . 1. sæti : Hrund Hauksdóttir 2. sæti : Þór Valtýsson 3. sæti : Páll Snædal Andrason Af öðrum viðureignum í lokaumferðinni má nefna að skákstjórinn hafði gaman af baráttunni á borðum 17 , 18 og 19 en þar var teflt í besta kaffihúsastíl þar sem skákiðkendur uppi um 1850 í París og Vínarborg hefðu skemmt sér vel . Birna Halldórsdóttir er traust sem klettur í starfi Taflfélags Reykjavíkur . Pétur Jóhannesson er hér þungt hugsi en hann lætur sig sjaldnast vanta á skákmót . Að lokum þökkum við fyrir frábært mót , skemmtilegar skákir , svo ekki sé minnst á góðar stundir í eldhúsinu hjá Birnu . Lokastöðu ásamt skákum má finna á Chess-Results .